கேள்வி: கொங்காயி அம்மன் பற்றி நீங்கள் என்ன அறிந்துள்ளீர்கள்?
பதில்: கொங்குலாயி அம்மன் என்பவர் தமிழர் நாட்டார் தெய்வங்கள் தெய்வங்களுள் ஒருவராவார். நாமக்கல் மாவட்டத்தின் கொல்லிமலையில் இவருக்கான கோயில் அமைந்துள்ளது. ஏழு கன்னிமார்களுள் ஒருத்தியாக இந்த அம்மன் குறிப்பிடப்படுகிறார்.
கேள்வி: கொங்காயி அம்மன் - கொங்குலாயி அம்மன் கதை குறித்து விரிவாக சொல்லுங்கள்.
பதில்: கொல்லிமலையில் பாட்டன் மற்றும் கருப்பாயி தம்பதியினர் வாழ்ந்து வந்தனர். பாட்டன் 50 வயதானவர். இவர் ஈரோட்டு சந்தையில் செண்பகப்பூ, பலா, எலுமிச்சை, மாதுளை, ஏலம் ஆகிய மலைப்பொருள்களை விற்று வாழ்க்கையை நடத்திக் கொண்டிருந்தார். அக்காலத்தில் கொல்லிமலை மக்கள் வீட்டில் தயாரித்த உணவை மட்டும் உண்ணும் வழக்கம் கொண்டிருந்தார்கள். அதனால் பாட்டன் தன்னுடன் கருநெல்லஞ்சோறு, கருமாட்டுத்தயிர் மற்றும் கருவாழைப்பழம் ஆகியவற்றை எடுத்துச் சென்றார். ஈரோடு சந்தையில் பொருள்களை விற்ற பாட்டன், கொல்லிமலைக்கு திரும்பும் வழியில் உணவருந்த ஒரு கிணற்றில் கை கால்களை கழவிவிட்டு தயாரானார். அப்போது ஏழு கன்னிகளான கொங்குலாயி, மாரி, காளி, பிடாரி, கன்னியம்மன், செல்லாயி, அங்காயி ஆகியோர் குழந்தைகளாக மாறி அவரிடம் சாப்பாடு கேட்டனர். தனக்கு மட்டுமே உணவு எடுத்துவந்திருந்த பாட்டன் மறுத்தார். அத்துடன் அடுத்த கிணறுக்கு சென்று அமர்ந்து உண்ணத் தொடங்கினார், அங்கு நிறைமாத கர்ப்பிணியான கொங்குலாயிஅம்மன் மட்டும் சென்று உணவு கேட்டார். அப்போதும் பாட்டன் மறுத்துவிட்டார். மறு கிணறில் பாட்டன் உணவருந்த முயன்றபோது உணவானது புழுவாகத் தோன்றியது. அதனால் தன்னுடைய தவறை உணர்ந்த பாட்டன் கொங்குலாயி அம்மனுக்கு உணவு கொடுத்தார். அதன் சுவையில் மயஙகிய கொங்குலாயி அம்மன் கொல்லிமலையில் பாட்டன் இருக்கும் சேலூர் நாட்டில் உள்ள வீரகனூர் என்ற இடத்திற்கு அருகேயுள்ள பாறையில் வடக்கு நோக்கி பிடாரி அம்மன் மீது ஏறி நின்ற நிலையில் தங்கினார். கொங்குலாயி அம்மன்(தாய்) பிற கன்னிகளும் தங்கினர்.பின்னர் மீண்டும் கொங்குலாயி அம்மன்(மகள் )பெண் குழந்தையாக பிறந்து வாழவந்திநாட்டில் தாய் இருக்கும் தெற்கு திசை நோக்கி கோவில் கொண்டுள்ளார்.சித்திரை மாத செவ்வாய் கிழமையில் இக்கோவில் திருவிழா எட்டு நாட்கள் காப்பு கட்டி எட்டாம் நாள் செவ்வாய்க்கிழமை திருவிழா நடைபெறும் இந்த நன்னாளில் அம்மன் திரிசூலம் வடிவில் ஊரை சுற்றி பக்தர்களுக்கு அம்மன் காட்சி தருவாள்.இன்றும் கோவில் கருவறையில் கொங்குலாயி அம்மனுக்கு கருநெல் அரிசியில் செய்யப்பட்ட பொங்கல் கருவாழைபழம் மட்டுமே படைக்கப்படுகிறது.. திரிசூலம் கோவில் வந்த பிறகு செம்மறி ஆடு (உச்சி கிடா) மட்டுமே வெட்டப்படுகிறது.கோவில் நடை அடைக்கப்பட்டு முன்று மாதங்கள் பூட்டி வெக்கப்படும்.
கேள்வி: கொங்காயி அம்மன் - கருவி நூல் பற்றி தகவல் சொல்.
பதில்: கொல்லிமலை மக்களின் நாட்டுப்புற இலக்கியங்கள் - கோகிலன் சந்திரன் பகுப்பு:தமிழர் நாட்டுப்புறத் தெய்வங்கள்